Франсоа дьо Малерб
Към краля

Превод от френски: Пенчо Симов, 1978

chitanka.info

Към краля[0]

Затуй, че никой друг не може тъй умело

страната ни от зло съвсем да изцери;

че бяхте твърд и зрял на младини дори;

че този мир мечтан е само ваше дело;

че Франция накрай освободихте смело

от змея — с огнен дъх земи да не гори, —

успехът ви, добит с усилия добри,

с корона увенча достойното ви чело.

Но че сте поздравен от моите слова,

признайте, кралю мой, най-ценно е това

сред вашите блага, достъпни за малцина.

Прославят ви навред, но със успех менлив,

невзрачните творби живеят по година;

Малербовият стих остава вечно жив.

[0] Към краля — Анри IV. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.